คั่วโดยสมบูรณ์ การใช้งาคั่ว คั่วอย่างรวดเร็ว
เมล็ดงาไม่ขัดสีจะมีเปลือกห่อหุ้มสีหม่นแข็งๆ อยู่ ซึ่งมีสีตั้งแต่ขาวนวลจนไปถึงดำ ส่วนเมล็ดที่ขัดสีแล้วก็จะถูกขัดส่วนนั้นไปแล้วนั่นเอง และก็จะเป็นสีขาวสะอาด แทบจะใส และมันวาว คุณจะคั่วงาแบบไหนก็ได้ แต่แบบที่ขัดสีแล้วจะให้ความกรอบมากกว่า และมีรสชาติที่แตกต่างออกไปเล็กน้อย งาที่ยังไม่ขัดสีจะมีแคลเซียมมากกว่า แต่ก็อาจย่อยได้ยากกว่า ยกเว้นว่าคุณจะนำมันไปบด แบบนั้นคุณค่าทางอาหารก็จะพอเทียบข้อดีข้อเสียได้อยู่ แม้ว่าจะสามารถแช่งาไม่ขัดสีเอาไว้ข้ามคืน จากนั้นก็ค่อยเอาเปลือกมันออกด้วยมือได้ แต่ปกติการทำแบบนี้จะใช้แรงงานมาก และไม่ทำกันที่บ้าน งาทั้งสองชนิดมักมีขายที่ร้านขายของแนวๆ เอเชีย และก็มีที่ร้านขายของแนวตะวันตกบ้างเช่นกัน ล้างงาในกระชอนตาถี่ด้วยการเปิดน้ำก๊อกใส่ จนกว่าน้ำที่ไหลลงมาจะเป็นสีใส ถ้าได้งามาจากฟาร์มโดยตรง หรือน้ำออกมาค่อนข้างสกปรก คุณอาจต้องเอามันไปกวนในชามใส่น้ำก่อนสักสองสามนาทีแล้วทิ้งเอาไว้ จากนั้นก็ช้อนเอาฝุ่นที่ลอยเหนือน้ำและก้อนกรวดที่จมอยู่ใต้น้ำออกไป การล้างงาไม่ได้ส่งผลกระทบอะไรต่อสารอาหารมากนัก บางคนก็ชอบที่จะแช่งาข้ามคืนเอาไว้เพื่อทำให้มันงอกขึ้นมาด้วยซ้ำ ซึ่งอาจเป็นการเพิ่มการย่อยสารอาหารบางชนิดด้วย อย่างไรก็ตาม เมล็ดงาที่งอกแล้วนั้นนิยมที่จะกินกันดิบๆ มากกว่านำไปคั่วนะ ย้ายงามาไว้บนกระทะแห้งๆ ที่เปิดไฟสูงรอไว้ ใช้ช้อนไม้คอยคนบ้าง แต่ให้จับตาดูตลอดเวลา เพราะมันไหม้ง่ายมากถ้าหากว่าได้รับความร้อนสูงเกินไป ขั้นตอนนี้ใช้เวลาประมาณสิบนาที และเมื่องาแห้งแล้ว มันก็จะให้ความรู้สึกและมีเสียงต่างออกไปเมื่อคุณคนมัน และก็จะไม่มีน้ำหรือความชื้นเหลือบนกระทะอีกเลย คอยคนต่อไปเรื่อยๆ สักเจ็ดถึงแปดนาที เมื่อคั่วงาเสร็จเรียบร้อย มันจะออกมาเป็นสีน้ำตาลอ่อนๆ มันวาว และเริ่มแตกหรือดีดกระเด็นขึ้นในกระทะ ลองใช้ช้อนตักงาขึ้นมาสองสามเมล็ดแล้วใช้นิ้วบีบดู งาที่คั่วเสร็จแล้วจะแหลกเป็นผง และมีรสชาติคล้ายถั่วมากกว่างาดิบ กระจายงาที่คั่วแล้วบนถาดอบแล้วทิ้งไว้ให้เย็นในอุณหภูมิห้อง เก็บงาที่ยังไม่ใช้ในทันทีไว้ในภาชนะมีฝาปิด โดยแช่ไว้ในตู้เย็นหรือช่องแช่แข็งซะ งาสามารถเก็บไว้ในตู้เย็นหรือช่องแช่แข็งไว้ได้มากกว่าหนึ่งปีเสียอีก แต่ยิ่งเวลาผ่านไปรสชาติมันก็จะค่อยๆ หายไปด้วยนะ ให้คั่วงาแห้งซ้ำอีกสักสองสามนาทีเพื่อดึงรสชาติมันกลับมา งานี่ถือเป็นวัตถุดิบสำคัญของอาหารหลายๆ ชนิดทั่วโลก ตั้งแต่เกาหลีไปจนถึงเลบานอนเลยล่ะ เพียงโรยงาคั่วลงบนพวกผัก สลัด ข้าว หรือของหวานก็พอ  เลือกที่จะบดงาในเครื่องผสมอาหาร เครื่องปั่น หรือตำด้วยครกกับสากก็ได้ ถ้าอยากได้ผงที่มีความกรุบกรอบน้อยลง หรือจะเอาไปบดให้เป็นเนื้อสมูทตี้เลยก็ได้เช่นกัน คุณสามารถทำเครื่องปรุงรสง่ายๆ ได้โดยการผสมน้ำตาล เกลือ หรือพริกไทยเข้ากับงา วัตถุดิบอีกอย่างที่ต้องใช้ก็คือน้ำมันพืชนั่นเอง ถ้าให้เลือกตัวเลือกแบบดั้งเดิมก็ต้องน้ำมันมะกอก ที่จะให้รสชาติที่เข้มข้นของมันเอง แต่คุณจะใช้น้ำมันงาหรือน้ำมันคาโนลาร์แทนเพื่อรสชาติของงาที่เข้มข้นกว่าก็ได้ทั้งนั้น โดยเพียงแค่ใส่งาคั่วแล้วลงไปในเครื่องผสมอาหารแล้วปั่นพร้อมกับน้ำมันหนึ่งช้อนในแต่ละครั้ง จนกว่าจะได้เนื้อซอสที่นุ่มแต่ไม่ถึงขั้นเหลว ลองทำให้ซอสทาฮีนีกลายเป็นฮัมมัสดูต่อก็ได้นะ งาคั่วจะให้รสชาติที่ดีกับคุกกี้ และปลอดภัยที่จะเพิ่มในสูตรของหวานไร้กลูเตนอีกด้วย ในหลายๆ แห่งบนโลกใบนี้ งาคั่วนั้นถูกนำไปผสมกับเนยและน้ำตาลหรือน้ำผึ้งเพื่อทำลูกอมเหนียวหนึบด้วยล่ะ ลองใส่งาสักหยิบมือลงในพายฟาลาเฟล ตักงาสักช้อนลงไปสักสองสามนาทีก่อนจะผัดอาหารชนิดหนึ่งเสร็จ หรือผสมกับน้ำสลัดก็ย่อมได้ ถ้าคุณไม่เห็นฝุ่นหรือกรวดปะปนอยู่กับเมล็ดงาแล้วล่ะก็ ให้ใส่มันลงไปในกระทะได้เลย คั่วด้วยไฟกลาง-ต่ำ คอยคนๆ บ้าง สักสองสามนาที หรือจนกว่าเมล็ดงาจะเป็นสีน้ำตาล มีความมันเงา และดีดเด้งขึ้นมาบ้าง  อย่าใส่น้ำมันลงในกระทะ ถ้าอยากให้มีรสคล้ายๆ ถั่วหน่อย แนะนำให้ใช้วิธีคั่วโดยสมบูรณ์แทนจะดีกว่า หรือว่าจะอบงาแทนก็ได้ ด้วยการวอร์มเตาอบที่อุณหภูมิ 175ºC แล้วกระจายงาให้ทั่วถาดอบที่ไม่ต้องทาน้ำมันใดๆ อบจนออกสีน้ำตาลหน่อยๆ โดยให้คอยเขย่าถาดเบาๆ ทุกๆ สองสามนาที เพื่อให้ความร้อนกระจายทั่ว วิธีนี้ปกติจะใช้เวลาประมาณแปดถึงสิบห้านาที ขึ้นอยู่กับว่ามีงาเยอะแค่ไหน  ใช้ถาดอบขอบลึกเพื่อกันไม่ให้งาร่วงลงมา เมล็ดงานั้นไหม้ง่ายมากถ้าหากว่าอุณหภูมิสูงเกินไป ฉะนั้นให้อยู่ในครัว และคอยมองบ่อยๆ ด้วยล่ะ เมื่อคั่วเสร็จแล้วไม่ว่าจะด้วยวิธีไหน ก็ให้ย้ายมาอยู่ในถาดอบเย็นๆ แล้วพักทิ้งไว้ให้เย็นในอุณหภูมิห้อง ซึ่งถ้าใส่ในภาชนะที่พื้นผิวเป็นโลหะ งาก็จะเย็นตัวลงเร็วกว่าที่ใส่ในภาชนะที่เป็นพลาสติกหรือแก้ว
เลือกงาดิบแบบขัดสีหรือไม่ขัดสี. ล้างงา. อุ่นด้วยไฟสูงจนกว่างาจะแห้ง. หรี่ไฟให้เป็นไฟกลาง. ทิ้งให้เย็นแล้วเก็บไว้. โรยบนอาหาร. ทำเป็นซอสทาฮีนี (ซอสงาบด). ใช้ในของหวาน. นำไปใส่ในสูตรอาหารอื่น. คั่วด้วยเตาแก๊ส. อบงา. พักให้เย็น.
https://www.wikihow.com/Toast-Sesame-Seeds https://www.wikihow.com/Toast-Sesame-Seeds https://www.wikihow.com/Toast-Sesame-Seeds
Thorough Toasting Using the Toasted Seeds Quick Toasting